เมื่อหลายพันปีก่อน เวลาที่บรรพบุรุษของเรา มองขึ้นไปบนท้องฟ้ายามค่ำคืน
พวกเขามองเห็นกลุ่มแสงไฟ
พวกเขาไม่รู้ว่ามันคืออะไร แต่พวกเขาสังเกตเห็นบางอย่างที่น่าทึ่งของมัน
การเคลื่อนที่ของมันคาดเดาได้
และมันมีผลกระทบที่ชัดเจน
ฤดูกาล กระแสน้ำ ฤดูเก็บเกี่ยว
มันจึงดูมีเหตุผลที่แสงไฟเหล่านี้ มีอิทธิพลต่อทุกอย่างในชีวิตเรา
เกือบทุกวัฒนธรรมโบราณในโลก คิดค้นโหราศาสตร์ขึ้นมา
และเราก็ยังคงรักโหราศาสตร์
ผู้คนชอบความเชื่อทางไสยศาสตร์ทุกรูปแบบ
แต่มีเพียงโหราศาสตร์เท่านั้น ที่ได้พื้นที่ประจำในหนังสือพิมพ์หัวใหญ่
ในอินเดีย นักโหราศาสตร์มีรายการประจำ ในช่องข่าวใหญ่ๆ
ในไต้หวัน ประเทศที่ปีนักษัตร ได้รับความสนใจมาก
ผู้หญิงจำนวนมากวางแผนคลอดลูก ในปีแห่งความโชคดี
ปี 2010 คือปีเสือ
ไม่ใช่ปีแห่งความโชคดี
ปี 2012 คือปีมังกร
ปีนี้แหละโชคดี
แม้เราจะรู้ว่ามันไม่ใช่วิทยาศาสตร์
ทำไมคนมากมายจากหลากหลายวัฒนธรรม
ถึงยังคงมองหาความหมายของดวงดาวกันอยู่
หลายคนเชื่อว่าตำแหน่งของดาวเคราะห์ และดาวฤกษ์มีผลต่อชีวิต
เราได้เรียนรู้มากมายเกี่ยวกับจักรวาล แต่ความรู้นี้ก็เป็นเพียงการเริ่มต้น
ไม่มีที่ใดที่ผู้ศรัทธาพระเจ้าและผู้บูชาลัทธิ จะพบผู้สนับสนุนที่ให้ความสนใจเท่านี้แล้ว
ชีวิตรักของคุณไม่ค่อยน่าพอใจใช่ไหม
ท่านประธานาธิบดี ท่านจะปล่อยให้โหราศาสตร์ มีบทบาทในชีวิตท่านต่อไปหรือไม่ครับ
สิ่งที่พวกเขาพยายามจะพูดคือบรูตัสที่รัก ความผิดพลาดนั้นไม่ใช่เพราะดวงดาวเลย
เป็นเพราะตัวเราต่างหาก
(โหราศาสตร์)
ปัจจุบัน ในโลกตะวันตก การชอบโหราศาสตร์ มักจะหมายถึงการอ่านดวงชะตาของคุณ
ซึ่งเป็นการทำนายเฉพาะบุคคล อ้างอิงจากราศีเกิดของคุณ
ดวงชะตาราศีก็เหมือนยาเสพติดหน้าด่าน
แน่นอนว่ามันจะไม่เฉพาะเจาะจงจนเหลือเชื่อ
เพราะฉันเขียนทำนายดวงหนึ่งราศี ให้คนตั้งหนึ่งใน 12 ของประชากร
แนวคิดของ 12 ราศี มีมานานกว่า 2,000 ปี
ตั้งแต่ยุคบาบิลอนโบราณ หรืออิรักยุคใหม่
พวกเขาสังเกตเห็นว่ามีวันจันทร์ดับ ราวๆ 12 ครั้งตลอดระยะเวลาหนึ่งปี
พวกเขาจึงแบ่งวิถีของพระอาทิตย์เป็น 12 วิถี
แต่ละวิถีทำเครื่องหมายโดยดาวฤกษ์หนึ่งกลุ่ม
สร้างแผนที่สัญลักษณ์บนดวงดาว เช่น วัว
หรือแมงป่อง
เพื่อช่วยในการติดตามมันปีต่อปี
นั่นคือวิธีที่ทำให้ได้ราศีที่อาทิตย์สถิตของคุณมา
เดิมที มันคือกลุ่มดาวฤกษ์ ที่มีพระอาทิตย์อยู่ตอนที่คุณเกิด
แต่ราศีที่อาทิตย์สถิตของคุณ เป็นแค่หนึ่งในสัญลักษณ์ของคุณ
และสิ่งนั้นถูกเขียนเป็นแผนภูมิ ตามสิ่งที่นักโหราศาสตร์เรียกว่าแผนภูมิดวงชะตา
แผนภูมิดวงชะตาคือภาพถ่ายของท้องฟ้า
ช่วงเวลาที่คุณหายใจเป็นครั้งแรก
และนั่นคือราศีที่อาทิตย์สถิตของคุณ แต่ก็ยังมีราศีที่จันทร์สถิตและลัคณาอีกด้วย
ซึ่งหมายถึงตอนที่พระอาทิตย์ขึ้นหรือตก ตอนที่คุณเกิด
แผนภูมิของคุณจะถูกแบ่งออกเป็น 12 เรือน ตามเรื่องต่างๆ ของชีวิตคุณ
และมันรวมถึงตำแหน่งของดาวเคราะห์ และองศาระหว่างดวงดาวเหล่านั้น
ดังนั้นราศีที่อาทิตย์สถิตของคุณสำคัญแน่นอน
แต่มันยังสำคัญด้วยถ้า... ยกตัวอย่างเช่น
คุณเกิดตรงกับดาวอังคาร ดาวแห่งสงคราม ในเรือนคู่ครอง
แผนภูมิเหล่านี้เป็นของโบราณ
และถูกใช้เพื่อทำนายดวงชะตาของบุคคลสำคัญ
มาตลอดประวัติศาสตร์
ในโลกที่เราคิดว่า ทุกอย่างในจักรวาลหมุนรอบตัวเรา
ดาราศาสตร์เขียนแผนภูมิ ดาวฤกษ์และดาวเคราะห์
และโหราศาสตร์ตีความ อิทธิพลของมันที่มีต่อพวกเรา
เป็นเรื่องธรรมดามากๆ สำหรับผู้คน ที่จะรวมการศึกษาเหล่านี้เข้าด้วยกัน
ความจริง ไม่มีเหตุผลที่จะคิดว่า มันแตกต่างกันในแง่ไหนเลย
ดังนั้น แน่นอนว่าเป็นนักดาราศาสตร์
ที่เผยแพร่โหราศาสตร์รูปแบบนี้ไปทั่วโลก
และเขาไม่ใช่แค่นักดาราศาสตร์ทั่วๆ ไป แต่เป็นคลอเดียส ทอเลมี
เขาคือคนสำคัญ
ในอียิปต์ศตวรรษที่สอง
เขาได้เขียนตำราดาราศาสตร์ เล่มสำคัญที่สุดในประวัติศาสตร์เล่มหนึ่ง
ซึ่งเป็นเล่มแรกที่วางแผนภูมิ
ความเร็วและการหมุนของดาวเคราะห์ รอบโลกอย่างแม่นยำ
ซึ่งเป็นวิธีที่คนเราใช้คำนวณปฏิทิน
ในช่วง 1,500 ปีต่อจากนั้นมา
มันแม่นยำมาก ทำมาดีมาก
ทอเลมียังเขียนตำราดาราศาสตร์ ที่ทรงอิทธิพลที่สุดตลอดกาลเล่มหนึ่งอีกด้วย
ชื่อว่าเตตราบิโบลส
เขาไม่ได้แบ่งโลกออกเป็น วิทยาศาสตร์และไม่วิทยาศาสตร์
โลกของทอเลมีคือโลกที่โหราศาสตร์ เป็นเรื่องสมเหตุสมผล
เตตราบิโบลสช่วยเผยแพร่โหราศาสตร์กรีก ไปทั่วตะวันออกกลาง
จนถึงอินเดีย
หนึ่งในไม่กี่ประเทศที่มันไม่ได้รับความนิยมคือจีน
เพราะจีนมีระบบจักรราศีอ้างอิงตามปีเกิด ซึ่งเป็นที่นิยมของตัวเองอยู่แล้ว
ระบบนั้นก็มีมานานหลายพันปีแล้วเช่นกัน
ในศตวรรษที่ 16
ราชวงศ์ทั่วยุโรปได้จ้างนักโหราศาสตร์ ไว้ทำนายดวงชะตามานานแล้ว
เชคสเปียร์อ้างถึงดาราศาสตร์ ในเกือบทุกโครงเรื่องแนวอับโชคของเขา
และคำพูดของเขาก็ยังคงอยู่กับเรา
ในเรื่องคิงเลียร์ สุริยคราสและจัทรคราส เป็นลางบอกเหตุความตาย
โรมิโอและจูเลียตเป็นคู่รักชะตาตก
พูดง่ายๆ ก็คือ ถึงเคราะห์กรรม
ในเรื่องจูเลียส ซีซาร์ แคสเซียสบอกบรูตัสว่า...
บรูตัสที่รัก ความผิดพลาดนั้น
ไม่ใช่เพราะดวงดาวเลย แต่เป็นเพราะตัวเราต่างหากที่ทำไม่สำเร็จ
แต่ในช่วงเวลานั้น ความคิดทั้งสองแบบ เริ่มเปลี่ยนแปลงโลก
และโหราศาสตร์ก็มีบทบาทในนั้น
ตลอดช่วงเวลาในประวัติศาสตร์ที่ผ่านมา มนุษย์ทึกทักไปว่าเราคือศูนย์กลางของจักรวาล
จากนั้นนักวิทยาศาสตร์ เช่น กาลิเลโอ กาลิเลอิ
ก็ช่วยพิสูจน์ว่าจริงๆ แล้ว เราโคจรรอบพระอาทิตย์ต่างหาก
ความเชื่อทางโหราศาสตร์ที่ว่าทุกอย่าง
เชื่อมโยงกับมนุษย์ถึงกับต้องหยุดชะงัก
โหราศาสตร์ซึ่งเป็นการศึกษาตามหลักเกณฑ์ ไม่ได้หายไปชั่วข้ามคืน
แม้แต่กาลิเลโอก็ยังทำนายดวงชะตา ให้ครอบครัวของเขา
หรือลูกค้าที่ร่ำรวยเพื่อหาเลี้ยงชีพ
แต่แล้วก็เจอหมัดเด็ดเข้าจนได้
ในศตวรรษที่ 17 เราได้ค้นพบ การเปลี่ยนแปลงทางวิทยาศาสตร์ครั้งใหญ่
แรงโน้มถ่วง สเปกตรัมของแสง
พบว่าเลือดเคลื่อนผ่านสิ่งที่เรียกว่าเส้นเลือด
และเราประดิษฐ์กล้องส่องทางไกลที่ช่วยให้เรา ค้นพบพระจันทร์ดวงใหม่อีกหลายดวง
และเราเริ่มพัฒนาระบบ เพื่อตัดสินว่าอะไรคือเรื่องจริง
เราตั้งสมมติฐาน เราทดสอบมัน
และพยายามจะทำให้ได้ผลลัพธ์ซ้ำๆ
ถ้ามีอะไรที่ไม่สามารถทดสอบได้ด้วยวิธีการ ทางวิทยาศาสตร์ มันก็ไม่ใช่วิทยาศาสตร์
การศึกษาดาวเคราะห์และดาวฤกษ์...
เรื่องนั้นผ่านการทดสอบ
แต่การทำนายว่ามันกำหนดทิศทาง เหตุการณ์ของโลกยังไง... ไม่ผ่าน
โหราศาสตร์และดาราศาสตร์ จึงแยกจากกันตลอดกาล
ในตะวันตก โหราศาสตร์หมดความนิยม เป็นเวลาหลายร้อยปี
จนกระทั่งการเกิดขึ้นของคอลัมน์ทำนายดวงชะตา
ในปี 1930
หนังสือพิมพ์ลอนดอน ตีพิมพ์คอลัมน์ที่เขียนโดยนักโหราศาสตร์
อาร์.เอช. เนเลอร์
ทำนายการเกิดของเจ้าหญิงมาร์กาเรต
เขาเขียนว่าเจ้าหญิงจะเติบโตขึ้นพบเจอกับ
"การถูกจำกัดขอบเขตอย่างน่าอดสู"
ซึ่งเป็นเรื่องจริง
เขายังทำนายอีกด้วยว่า ช่วงที่เจ้าหญิงมีพระชนมายุประมาณเจ็ดพรรษา
จะเกิดเหตุการณ์สำคัญครั้งใหญ่ต่อราชวงศ์
น่าทึ่งมาก ก่อนที่มาร์กาเรตจะครบเจ็ดพรรษา
พระปิตุลาได้สละราชสมบัติ ให้พระบิดาของพระองค์
ข้าพเจ้าพบว่าเป็นไปไม่ได้
ที่จะแบกภาระความรับผิดชอบอันหนักหน่วงนี้ไว้ได้
ทำให้พระเชษฐภคินีของพระองค์ เป็นผู้สืบสันตติวงศ์องค์ต่อไป
นั่นก็คือพระราชินีเอลิซาเบธ
หลังการทำนายที่น่าอัศจรรย์นั้น
ทางหนังสือพิมพ์จึงยกคอลัมน์ประจำให้เนย์เลอร์
แต่แทนที่จะเขียนถึงราชวงศ์ และเหตุการณ์เกี่ยวกับโลก
เขาเริ่มทำนายดวงชะตาให้กับผู้อ่านทั่วไป
อ้างอิงจากราศีที่อาทิตย์สถิตเพียงอย่างเดียว
ไอเดียนี้ได้รับความนิยม ในหนังสือพิมพ์ฉบับอื่นๆ เช่นกัน
หนังสือพิมพ์แห่งชาติทุกฉบับ เดี๋ยวนี้จะตีพิมพ์ไม่ได้
ถ้าไม่มีคอลัมน์ทำนายดวงชะตา
ยังมีกระแสอีกอย่างในช่วงนั้น ที่ทำให้โหราศาสตร์ได้รับการสนับสนุนมาก
เขานอนลงบนโซฟา และถูกกระตุ้นให้ปล่อยใจร่อนเร่ไปอย่างเสรี
จิตวิเคราะห์
หนึ่งในผู้ก่อตั้งจิตวิเคราะห์คือคาร์ล ยุง
มันไม่ใช่เรื่องของวันนี้หรือเมื่อวาน
เราคือส่วนหนึ่งของยุคสมัยที่กว้างใหญ่ไพศาล
ยุงทำให้แนวคิดเรื่อง ประเภทของบุคลิกภาพได้รับความนิยม
และแนวคิดของเขาเป็นแรงบันดาลใจ ให้เกิดการทดสอบบุคลิก เช่น ไมเออร์ส-บริกส์
ซึ่งแม้แต่ในปัจจุบัน องค์กรใหญ่ๆ บางองค์กร ก็ยังให้พนักงานทดสอบอยู่
ยุงยังเป็นนักศึกษา ที่หลงใหลโหราศาสตร์มากอีกด้วย
ตามที่เขาเขียนจดหมายติดต่อกับซิกมันด์ ฟรอยด์
ค่ำคืนของผม หมดไปกับโหราศาสตร์เป็นส่วนมาก
ผมกล้าพูดเลยว่าสักวันหนึ่งเราจะต้องค้นพบ
ความรู้มากมายในโหราศาสตร์ที่ยาวไปไกล
ถึงสวรรค์อย่างเป็นธรรมชาติ
และแล้วในปลายทศวรรษที่ 1960 เราก็เข้าสู่ยุคใหม่
คุณอาจจะเคยได้ยินแล้ว
นี่คือการเริ่มต้นแห่งยุคราศีกุมภ์
(ยุคราศีกุมภ์)
หรือที่รู้จักกันในชื่อการเคลื่อนไหวยุคใหม่
วงเดอะฟิฟท์ไดเมนชั่น ร้องเพลงว่าความรักอยู่ในดวงดาว
และไม่ได้มีแค่วงนี้เท่านั้น
ราศีพิจิก ราศีกันย์ ราศีกุมภ์
กำลังค้นหาเครื่องหมายที่เข้ากับราศีของตน
จะปล่อยให้โหราศาสตร์ กำหนดชะตาของเราไม่ได้
ไม่มีใครทำให้โหราศาสตร์แพร่หลาย ในยุคราศีกุมภ์
เท่ากับลินดา กูดแมนอีกแล้ว กับหนังสือปี 1968 ของเธอ "ราศีที่อาทิตย์สถิต"
มันคือหนังสือเกี่ยวกับโหราศาสตร์เล่มแรก ที่ทำให้เดอะนิวยอร์กไทมส์ติดโผหนังสือขายดี
หนังสือของเธอขายได้ทั้งหมดกว่า 30 ล้านเล่ม
และถูกแปลเป็น 15 ภาษา
หนังสือให้คำมั่นว่าจะช่วยให้ผู้อ่าน รับรู้ถึงความฝันที่ซ่อนอยู่
ความหวังที่ซ่อนเร้นและตัวตนที่แท้จริงของผู้คนได้
ด้วยการเข้าใจราศีที่อาทิตย์สถิตของคนอื่นๆ
เธอเขียนว่าราศีที่อาทิตย์สถิต จะเปลี่ยนชีวิตคุณได้อย่างแท้จริง
หนังสือเขียนถึงสิ่งที่ทุกวันนี้เรารู้ว่า
เป็นบุคลิกประจำจักรราศี
เธอสามารถถ่ายทอด ข้อมูลที่เหลือเชื่อได้มากเหลือเกิน
ฉันคิดว่ามันทำให้แนวคิดเรื่องราศีที่อาทิตย์สถิต เป็นที่แพร่หลายมากขึ้น
โหราศาสตร์ได้รับความนิยม อย่างรวดเร็วในสหรัฐฯ
นักวิทยาศาสตร์มีชื่อเสียง กว่า 180 คนในประเทศนี้
จึงตัดสินใจที่จะออกมาพูดถึงเรื่องนี้
วันนี้กลุ่มนักวิทยาศาสตร์ และนักวิชาการได้ส่งจดหมาย
เรียกร้องหนังสือพิมพ์รายวันทุกฉบับในประเทศ พิมพ์คำเตือนในคอลัมน์โหราศาสตร์ของพวกเขา
ว่า "การทำนายทางโหราศาสตร์ดังต่อไปนี้
ควรอ่านเพื่อความบันเทิงเท่านั้น
คำทำนายเหล่านั้นไม่มีมูลฐานที่น่าเชื่อถือ ในข้อเท็จจริงทางวิทยาศาสตร์เลย"
อดีตเสนาธิการทำเนียบขาว โรนัลด์ เรแกน
เขียนในหนังสือที่กำลังจะตีพิมพ์ของเขาว่า ประธานาธิบดีและคุณนายเรแกน
บางครั้งก็ปรึกษานักโหราศาสตร์ เมื่อต้องตัดสินใจเรื่องยากๆ
ในยุค 1980 คุณสามารถโทรสายด่วน เพื่อขอคำแนะนำเกี่ยวกับจักรวาลได้
เราทุกคนต่างก็อยากรู้ ว่ามีอะไรรอเราอยู่ในแต่ละวัน
อนาคตของเราจะเป็นยังไง
ไปนัดบอดหรือสัมภาษณ์งานวันพฤหัสบดี
นั่นคือวันที่โชคดีที่สุดในสัปดาห์ ควบคุมโดยดาวพฤหัสบดี
ถ้าคุณโทร 1-9-7-6-1-9-7-6 คุณจะพบกับผม ดาร์เรล มาร์ตินี มัฟฟินแห่งจักรวาล
คิดซะว่ามันคือศิลปะแห่งการพยากรณ์ มันเป็นศิลปะมากกว่าวิทยาศาสตร์แน่นอน
ยกตัวอย่างเช่น ราศีที่อาทิตย์สถิตของเรา ไม่ได้แม่นยำอีกต่อไปแล้ว
กว่า 2,000 ปีตั้งแต่มีการคิดค้นราศีเกิด
โลกเอียงขึ้น
ราศีที่อาทิตย์สถิตของคุณจึงถูกเลื่อนไป
และตามหลักแล้วได้เกิดราศีที่ 13 ขึ้น ชื่อว่าคนแบกงู
เมื่อถามนักโหราศาสตร์ เกี่ยวกับข้อโต้แย้งทางวิทยาศาสตร์
ที่การสัมมนาโหราศาสตร์ที่ใหญ่ที่สุดในโลก
ก็มีแต่คนยักไหล่
ฉันไม่สน
ฉันไม่มีอะไรต้องพิสูจน์กับใคร
ฉันใช้เครื่องมือเมื่อมันใช้การได้ และเมื่อมันใช้การไม่ได้ ฉันก็ไม่ใช้
จริงๆ แล้วชุมชนวิทยาศาสตร์ก็แค่...
มองมันจากมุมมองของพวกเขาเท่านั้น
โหราศาสตร์อาจไม่เหมาะกับ นิยามยุคใหม่ของวิทยาศาสตร์
แต่นั่นไม่ได้แปลว่า มันไม่มีคุณค่ามากมายต่อชีวิตผู้คน
การวิจัยพิสูจน์ว่านั่นคือเรื่องจริง
ว่าคนที่รู้สึกควบคุมชีวิตตัวเองไม่ค่อยได้
จะถูกดึงเข้าหาโหราศาสตร์มากกว่า
และมองเห็นตัวเองในดวงชะตาราศีมากกว่า
และทัศนคติด้านบวก ที่คุณจะได้จากการอ่านทำนายดวง
จะทำให้คุณทำบททดสอบความคิด และความคิดสร้างสรรค์ได้ดีขึ้น
นั่นก็เพราะบางอย่างไม่จำเป็นต้องเป็นจริง เพื่อให้เกิดผลกระทบอย่างแท้จริง
มันเรียกว่าปรากฏการณ์ยาหลอก
ว่าการเชื่อในบางอย่างก็เพียงพอแล้ว
และสิ่งนั้นได้รับการพิสูจน์จากวิทยาศาสตร์แล้ว
งานวิจัยยาหลอกบางชิ้นยังชี้ให้เห็นด้วยว่า เมื่อคนไข้รู้ว่าพวกเขาได้รับยาหลอก
ไม่ใช่ยาจริง ก็ยังได้ผลอยู่ดี
และคนจำนวนมากเชื่อในดวงชะตาของตนเอง เพราะผลกระทบทางจิตวิทยาอีกอย่าง
เหตุผลที่ผู้คนมองเห็นตัวเอง ในดวงชะตาของพวกเขาได้ง่ายมาก
ก็เพราะบุคคลนั้นต้องการมองเห็นตัวเองในนั้น
บุคคลนั้นจะกลายเป็นผู้มีส่วนร่วม
ในการทำให้ตัวเองตรงกับคำทำนายดวงชะตา
สิ่งนี้เรียกว่าปรากฏการณ์บาร์นัม
ตั้งชื่อตามนักแสดงละครสัตว์ชื่อดัง พี.ที. บาร์นัม
อ้างอิงจากงานวิจัยชิ้นหนึ่งในปี 1949
ซึ่งนักศึกษาวิทยาลัย 39 คนได้รับข้อมูลบุคลิกภาพ
และได้รับการบอกว่า มันอ้างอิงมาจากการทดสอบทางจิตวิทยา
แต่จริงๆ แล้วข้อมูลทั้งหมดนั้นเหมือนกันหมด
และอธิบายคุณสมบัติทั่วไป เช่น
การปรับตัวทางเพศของคุณทำให้คุณมีปัญหา
มีนักศึกษาแค่คนเดียวที่ไม่เห็นด้วย ว่าคุณสมบัติพวกนั้นตรงกับเขา
ปรากฏการณ์บาร์นัมชี้ให้เห็นว่า
ทุกคนมองเห็นตัวเอง ในดวงชะตาใดๆ ก็ตามที่นำเสนอให้แก่พวกเขา
คำบรรยายที่อยู่ในดวงชะตานั้น มีแนวโน้มว่าจะคลุมเครือมาก
และมีแนวโน้มว่าจะเป็นเรื่องที่ดี
เช่นการแนะนำราศีกุมภ์ว่า
การยึดติดกับอารมณ์แง่ลบ จะทำให้สัญชาตญาณของคุณมีปัญหา
หรือบอกว่าราศีพฤษภ...
ไม่ควรติดอยู่กับรายละเอียด
เพราะคุณควรให้ความสำคัญกับภาพรวมมากกว่า
และอะไรก็ตามที่คนหนึ่งคน ต้องการจากคอลัมน์ทำนายดวงชะตา
พวกเขาก็อาจค้นหาได้...
ทางออนไลน์
ฉันคือผู้ก่อตั้ง astrologyzone.com ค่ะ
ซูซานมิลเลอร์เริ่มเขียน ทำนายดวงชะตาออนไลน์ในปี 1995
พวกเขาอยากได้คอลัมน์สั้นๆ สำหรับผู้หญิงทุกวัน
และฉันบอกว่าไม่ๆ ๆ
ฉันจะเขียนให้ยาวและลงรายละเอียด คนจะได้ตามกลับมาอ่านกันตลอด
และคนหลายล้านคนทั่วโลกกลับมาจริงๆ
พวกเขาศรัทธามากจนบอกว่า ถ้ามิลเลอร์ลงคำทำนายสาย
ซึ่งเธอสายเป็นประจำ
แฟนคลับของเธอจะก่อจลาจลออนไลน์
ฉันคิดว่าอินเทอร์เน็ตคือสิ่งที่ทำให้โหราศาสตร์
เป็นที่นิยมมากขึ้นจริงๆ
ฉันคิดว่าคนเราอยากรู้อนาคตอยู่ตลอดเวลา
มัน...
ฝังอยู่ในดีเอ็นเอของเรา
ปัญหาก็คือ...
มันเป็นประชาธิปไตยเสียจน เดี๋ยวนี้ใครๆ ก็บอกว่าตัวเองเป็นนักโหราศาสตร์ได้
อินเทอร์เน็ตทำให้มี
โหราศาสตร์ นักโหราศาสตร์ เกิดขึ้นมากมายอย่างรวดเร็ว
ทำให้มันเข้าถึงได้ง่ายขึ้นมาก
พวกเขาอาจดีแต่พูด นั่นคือปัญหาสำหรับราศีกันย์ในบางครั้ง
ดาวมฤตยูเคลื่อนเข้าสู่ราศีพฤษภ
พระอาทิตย์ในราศีเมถุนคือตัวตนของคุณ
ตั้งแต่ปี 2016 ถึง 2017
ยอดเข้าชมคลิปโหราศาสตร์บนยูทูบ เพิ่มขึ้นถึง 62 เปอร์เซ็นต์
บนเฟซบุ๊กเพิ่มขึ้นถึง 116 เปอร์เซ็นต์
และบนทวิตเตอร์มีการมีส่วนร่วม เพิ่มขึ้นถึงเกือบ 300 เปอร์เซ็นต์
ตอนนี้พวกคุณอยู่ในจุดที่แสดงออกอย่างชัดเจนได้
อุปสรรคผ่านพ้นไปแล้ว
จักรวาลคอยรับใช้คุณอยู่
ผมคิดว่าสิ่งที่น่าสนใจอย่างมากของโหราศาสตร์
แม้แต่ในยุคของวิทยาศาสตร์ แม้แต่ในกลุ่มคนที่มีการศึกษา
มาจากข้อเท็จจริงที่ว่ามันมีบางอย่าง
ที่คุณไม่สามารถหาได้ง่ายๆ จากที่อื่น
เช่น มันมอบความเชื่อ เรื่องจิตวิญญาณแบบหนึ่ง
ให้กับคนที่ไม่ได้รับสิ่งนั้นจากศาสนาแบบดั้งเดิม
การวิจัยชี้ให้เห็นว่า คนอเมริกันนับถือศาสนาน้อยลง
แต่เชื่อเรื่องวิญญาณมากขึ้นกว่าที่เคย
และโหราศาสตร์ก็ตอบโจทย์นั้นได้พอดี
มันเป็นเรื่องเฉพาะบุคคลเพราะคุณได้รับ การทำนายดวงชะตาและแผนภูมิเฉพาะบุคคล
และด้วยวิธีนั้น มันอาจส่งผลบางอย่างที่แตกต่าง
จากศาสนาแบบดั้งเดิมที่คุณเป็นหนึ่งในคนกลุ่มใหญ่
แต่ผมคิดว่าอีกแง่มุมของการทำนายดวงชะตา
ประยุกต์เข้ากับแนวคิดของ
การเอื้อมถึง
หรือการเข้าใจสิ่งศักดิ์สิทธิ์
ไม่ว่าเราจะคิดว่าสิ่งเหล่านั้นคือเหล่าเทพเจ้า
คือพระเจ้า
คือสิ่งลี้ลับอันยิ่งใหญ่
อะไรก็ตามที่พาเราออกจาก...
สิ่งที่เราคิดว่า เป็นตัวตนมนุษย์อันเปราะบางของเรา
คนเข้ามาหาฉันเรื่อง...
ช่วงเวลาในการแต่งงาน เรื่องการเลิกรา เรื่องโรคมะเร็ง
เรื่องการตกงาน เรื่องความสิ้นหวังและสิ้นศรัทธาในชีวิต
เรื่องการเผชิญกับความเจ็บปวดอย่างมากที่สุด
เท่าที่พวกเขาเคยเจอและไม่รู้จะรับมือยังไง
คุณต้องมีความเชื่อ...
ว่าสิ่งเลวร้ายที่เกิดขึ้นกับคุณ...
สามารถเกิดผลดีได้
ยิ่งฉันศึกษาโหราศาสตร์มากเท่าไหร่
ฉันยิ่งเข้าใจมากขึ้นเท่านั้นว่าจักรวาลอยู่ข้างคุณ
และโหราศาสตร์ดึงดูดความปรารถนาที่จะค้นหา
สถานที่เล็กๆ ในจักรวาลอันกว้างใหญ่
แม้เราจะไม่ใช่ศูนย์กลางของมันก็ตาม
กลุ่มดาวฤกษ์ ซึ่งเมื่อก่อน ถูกวาดอยู่ด้านในของทรงกลม
ซึ่งหมุนอยู่รอบโลก
ตอนนี้อยู่ๆ มันก็กลายเป็น
ดวงดาวที่กระจัดกระจายไปทั่วทุกแห่ง
ในจักรวาลอันกว้างใหญ่ไร้ที่สิ้นสุด
ดังนั้นการเห็นเข็มขัดนายพราน
จึงเป็นการใส่ความเป็นตัวเรา
ลงไปในความเป็นจริงซึ่งวุ่นวายมากทีเดียว
กลุ่มดาวนายพรานไม่ได้มีอยู่ตรงนั้น